
PREDLOGI SPREMEMB
Odbor za pravice žensk in enakost spolov predlaga Odboru za zunanje zadeve kot pristojnemu odboru naslednje:
<RepeatBlock-Amend>
[bookmark: DocEPLastVariable][bookmark: DocEPTmp]<Amend>Predlog spremembe		<NumAm>1</NumAm>
<DocAmend>Predlog resolucije</DocAmend>
<Article>Navedba sklicevanja 15</Article>
	

	Predlog resolucije
	Predlog spremembe

	–	ob upoštevanju agende OZN za trajnostni razvoj do leta 2030, ki je bila sprejeta 25. septembra 2015, in zlasti njenih ciljev št. 1, 4, 5, 8, 10 in 16,
	–	ob upoštevanju agende OZN za trajnostni razvoj do leta 2030, ki je bila sprejeta 25. septembra 2015, in zlasti njenih ciljev št. 1, 3, 4, 5, 8, 10 in 16,


</Amend>
<Amend>Predlog spremembe		<NumAm>2</NumAm>
<DocAmend>Predlog resolucije</DocAmend>
<Article>Navedba sklicevanja 24 a (novo)</Article>
	

	Predlog resolucije
	Predlog spremembe

	
	–	ob upoštevanju strategije EU za enakost LGBTIQ oseb za obdobje 2020–2025,


</Amend>



<Amend>Predlog spremembe		<NumAm>3</NumAm>
<DocAmend>Predlog resolucije</DocAmend>
<Article>Navedba sklicevanja 48 a (novo)</Article>
	

	Predlog resolucije
	Predlog spremembe

	
	–	ob upoštevanju svoje resolucije z dne 14. marca 2024 o represivnem okolju v Afganistanu, vključno z javnimi usmrtitvami in nasiljem nad ženskami1a, 

____________________________
1a Sprejeta besedila, P9_TA(2024)0160.


</Amend>

<Amend>Predlog spremembe		<NumAm>4</NumAm>
<DocAmend>Predlog resolucije</DocAmend>
<Article>Navedba sklicevanja 48 b (novo)</Article>
	

	Predlog resolucije
	Predlog spremembe

	
	–	ob upoštevanju ugotovitev Odbora za odpravo diskriminacije žensk o poljskem zakonu o splavu (2024/2867(RSP)),


</Amend>
<Amend>Predlog spremembe		<NumAm>5</NumAm>
<DocAmend>Predlog resolucije</DocAmend>
<Article>Uvodna izjava A</Article>
	

	Predlog resolucije
	Predlog spremembe

	A.	ker EU temelji na spoštovanju človekovega dostojanstva, svobodi, demokraciji, enakosti, pravni državi ter spoštovanju človekovih pravic, kot je določeno v členu 2 PEU; ker delovanje EU po vsem svetu temelji na univerzalnosti in nedeljivosti človekovih pravic ter dejstvu, da sta učinkovito varstvo in zaščita človekovih pravic in demokracije v središču zunanjega delovanja EU;
	A.	ker EU temelji na spoštovanju človekovega dostojanstva, svobodi, demokraciji, enakosti, pravni državi ter spoštovanju človekovih pravic, kot je določeno v členu 2 PEU; ker spodbujanje enakosti spolov in podpiranje pravic žensk, zlasti tistih na podeželskih, manj razvitih in oddaljenih območjih, povečujeta zavezanost EU tem vrednotam; ker delovanje EU po vsem svetu temelji na univerzalnosti in nedeljivosti človekovih pravic ter dejstvu, da sta učinkovito varstvo in zaščita človekovih pravic in demokracije v središču zunanjega delovanja EU;


</Amend>
<Amend>Predlog spremembe		<NumAm>6</NumAm>
<DocAmend>Predlog resolucije</DocAmend>
<Article>Uvodna izjava C</Article>
	

	Predlog resolucije
	Predlog spremembe

	C.	ker so demokratični sistemi najprimernejši za to, da se vsakemu zagotovi možnost uveljavljanja svoje človekove pravice; ker je multilateralizem, ki temelji na pravilih, najboljši organizacijski sistem za obrambo demokracij;
	C.	ker so demokratični sistemi edini, ki zagotavljajo, da lahko vsakdo uveljavlja svoje človekove pravice; ker je multilateralizem, ki temelji na pravilih, najboljši organizacijski sistem za obrambo demokracij;


</Amend>
<Amend>Predlog spremembe		<NumAm>7</NumAm>
<DocAmend>Predlog resolucije</DocAmend>
<Article>Uvodna izjava E</Article>
	

	Predlog resolucije
	Predlog spremembe

	E.	ker ta porast avtoritarizma, neliberalizma in populizma ogroža svetovni red, ki temelji na pravilih, varstvo in spodbujanje človekovih pravic po svetu ter vrednote in načela, na katerih temelji Unija;
	E.	ker porast avtoritarizma, neliberalizma in populizma, nazadovanje na področju enakosti spolov in temeljnih pravic, vključno s pravicami žensk, ter vse večja homofobna retorika in retorika proti transspolnim osebam ogrožajo svetovni red, ki temelji na pravilih, varstvo in spodbujanje človekovih pravic po svetu, zaščito enakih možnosti ter vrednote in načela, na katerih temelji Unija;



</Amend>


<Amend>Predlog spremembe		<NumAm>8</NumAm>
<DocAmend>Osnutek predloga resolucije</DocAmend>
<Article>Uvodna izjava E a (novo)</Article>
	

	Osnutek predloga resolucije
	Predlog spremembe

	
	Ea.	ker veljajo Pekinška deklaracija in izhodišča za ukrepanje za prelomnico v svetovnem akcijskem načrtu za enakost spolov in leta 2025 obeležujejo že 30. obletnico;

	
	



</Amend>
<Amend>Predlog spremembe		<NumAm>9</NumAm>
<DocAmend>Osnutek predloga resolucije</DocAmend>
<Article>Uvodna izjava E b (novo)</Article>
	

	Osnutek predloga resolucije
	Predlog spremembe

	
	Eb.	ker je bila na Mednarodni konferenci o prebivalstvu in razvoju, ki je potekala leta 1994 v Kairu, in v kasnejši globalni strategiji Svetovne zdravstvene organizacije za reproduktivno zdravje poudarjena pravica vseh posameznikov, da dosežejo najvišje standarde na področju spolnega in reproduktivnega zdravja ter pravic;


</Amend>

<Amend>Predlog spremembe		<NumAm>10</NumAm>
<DocAmend>Predlog resolucije</DocAmend>
<Article>Uvodna izjava E c (novo)</Article>
	

	Predlog resolucije
	Predlog spremembe

	
	Ec.	ker je enakost spolov bistvenega pomena za razvoj svobodnih in enakopravnih družb; ker človekove pravice žensk, deklic in nebinarnih ljudi še vedno niso zagotovljene po vsem svetu in ker se prostor za organizacije civilne družbe, zlasti organizacije za ženske pravice, organizacije domorodnih ljudstev in lokalne organizacije, v številnih državah krči;


</Amend>

<Amend>Predlog spremembe		<NumAm>11</NumAm>
<DocAmend>Predlog resolucije</DocAmend>
<Article>Uvodna izjava G a (novo)</Article>
	

	Predlog resolucije
	Predlog spremembe

	
	Ga.	ker Istanbulska konvencija, ki se ji je Evropska unija nedavno pridružila, čeprav so jo ratificirale le nekatere države članice, potrjuje, da oboroženi spopadi nenehno kršijo človekove pravice civilnega prebivalstva, zlasti žensk, ki so žrtve razširjenih ali sistematičnih posilstev in spolnega nasilja, pa tudi morebitno stopnjevanje nasilja na podlagi spola med konflikti in po njih; ker je v omenjeni konvenciji nasilje nad ženskami opredeljeno kot kršitev človekovih pravic;


</Amend>
<Amend>Predlog spremembe		<NumAm>12</NumAm>
<DocAmend>Predlog resolucije</DocAmend>
<Article>Uvodna izjava H a (novo)</Article>
	

	Predlog resolucije
	Predlog spremembe

	
	Ha.	ker so spolne in reproduktivne pravice zaščitene kot človekove pravice v mednarodnem in evropskem pravu o človekovih pravicah, na primer v Mednarodnem paktu o državljanskih in političnih pravicah, Mednarodnem paktu o ekonomskih, socialnih in kulturnih pravicah, Konvenciji o odpravi vseh oblik diskriminacije žensk (CEDAW) in Evropski konvenciji o človekovih pravicah, ter so bistveni element celovitega zdravstvenega varstva; ker so zdravstvene pravice, zlasti pravice do spolnega in reproduktivnega zdravja, temeljne pravice žensk, bi jih bilo treba okrepiti, nikakor pa se jih ne sme omejiti ali jih ukiniti; ker je uveljavljanje spolnega in reproduktivnega zdravja ter pravic bistven element za varstvo človekovega dostojanstva in je neločljivo povezano z bojem proti nasilju na podlagi spola ter uresničevanjem številnih drugih človekovih pravic, kot so pravice do življenja, zdravja, zasebnosti, osebne varnosti, nediskriminacije, enakosti pred zakonom ter prepovedi mučenja in drugega krutega, nečloveškega ali ponižujočega ravnanja ali kaznovanja;


</Amend>
<Amend>Predlog spremembe		<NumAm>13</NumAm>
<DocAmend>Predlog resolucije</DocAmend>
<Article>Uvodna izjava I</Article>
	

	Predlog resolucije
	Predlog spremembe

	I.	ker so zagovorniki človekovih pravic in organizacije civilne družbe glavni zavezniki v prizadevanjih EU za varstvo in spodbujanje človekovih pravic, demokracije in pravne države ter preprečevanje konfliktov po vsem svetu; ker vlade po svetu vse pogosteje cenzurirajo, utišajo in nadlegujejo zagovornike človekovih pravic in organizacije civilne družbe pri svojem delu; ker ti ukrepi vključujejo strateške tožbe za onemogočanje udeležbe javnosti, omejevalne vladne politike, kampanje obrekovanja, diskriminacijo, ustrahovanje in nasilje, vključno z zunajsodnimi uboji, ugrabitvami, samovoljnimi aretacijami in pridržanjem; ker so napadi na zagovornike človekovih pravic čedalje pogosteje usmerjeni tudi proti njihovim družinam in skupnostim;
	I.	ker so zagovorniki človekovih pravic, aktivisti za pravice žensk in organizacije civilne družbe glavni zavezniki v prizadevanjih EU za varstvo in spodbujanje človekovih pravic, enakih možnosti, demokracije in pravne države ter preprečevanje konfliktov po vsem svetu; ker vlade in nedržavni akterji po svetu vse pogosteje cenzurirajo, utišajo in nadlegujejo zagovornike človekovih pravic in organizacije civilne družbe pri svojem delu; ker ti ukrepi vključujejo strateške tožbe za onemogočanje udeležbe javnosti, omejevalne vladne politike, kampanje obrekovanja, diskriminacijo, ustrahovanje in nasilje, vključno z zunajsodnimi uboji, ugrabitvami, samovoljnimi aretacijami in pridržanjem; ker so napadi na zagovornike človekovih pravic čedalje pogosteje usmerjeni tudi proti njihovim družinam in skupnostim; ker se zagovornikom človekovih pravic žensk in organizacijam civilne družbe, ki si prizadevajo za enakost spolov, pravice žensk ter spolno in reproduktivno zdravje ter pravice, še naprej krči prostor za njihovo pomembno delo, poleg tega pa so izpostavljeni nasilju, nadlegovanju in ustrahovanju; ker so napadi na pravice žensk, zagovornike človekovih pravic žensk, aktiviste in novinarje običajna taktika, ki jo protidemokratični akterji uporabljajo, da še dodatno ogrozijo pravice in svoboščine v EU in po svetu;


</Amend>
<Amend>Predlog spremembe		<NumAm>14</NumAm>
<DocAmend>Predlog resolucije</DocAmend>
<Article>Uvodna izjava I a (novo)</Article>
	

	Predlog resolucije
	Predlog spremembe

	
	Ia.	ker je več posebnih poročevalcev Združenih narodov v skupni izjavi ob mednarodnem dnevu zagovornikov človekovih pravic žensk poudarilo, da se zagovorniki človekovih pravic žensk spoprijemajo z dodatnimi ovirami zaradi gospodarske in strukturne diskriminacije ter edinstvenimi izzivi, ki izhajajo iz globoko zakoreninjene diskriminacije žensk in stereotipov, povezanih s spolom in spolnostjo v patriarhalnih družbah, zato bi moralo biti zagotavljanje njihove varnosti prednostna naloga; ker je v izjavi Agencije OZN za ženske ob mednarodnem dnevu zagovornikov človekovih pravic žensk 29. novembra 2022 navedeno, da moramo nujno zaščititi življenja in delo zagovornikov človekovih pravic žensk, da se o njihovi pravici do sodelovanja in izražanja neodvisnega mnenja ni mogoče pogajati ter da je bistveno zagotoviti okolje, ki jim bo omogočalo delo, vključno z zakonodajo, ki jih ščiti in podpira ter terja odgovornost tistih, ki jih napadajo;


</Amend>
<Amend>Predlog spremembe		<NumAm>15</NumAm>
<DocAmend>Predlog resolucije</DocAmend>
<Article>Uvodna izjava J a (novo)</Article>
	

	Predlog resolucije
	Predlog spremembe

	
	Ja.	ker se je izkazalo, da nove tehnologije, tudi družbeni mediji in umetna inteligenca, negativno vplivajo na demokracijo, enakost spolov in širše človekove pravice, saj na primer vplivajo na rezultate demokratičnih volitev, lahko pa zagotovijo platformo za aktiviste, zlasti aktivistke, ki sicer ne morejo slediti svojim ciljem in se udejstvovati kot državljanke; ker je namen nedavno sprejete Okvirne konvencije Sveta Evrope o umetni inteligenci in človekovih pravicah, demokraciji in pravni državi, da zagotovi spoštovanje človekovih pravic, demokracije, enakosti spolov in pravne države pri uporabi umetnointeligenčnih sistemov; ker je s to pogodbo vzpostavljen pravni okvir, ki zajema celoten življenjski cikel umetnointeligenčnih sistemov, in obravnava s tem povezana tveganja, kot je nasilje nad ženskami, hkrati pa spodbuja odgovorne inovacije;


</Amend>
<Amend>Predlog spremembe		<NumAm>16</NumAm>
<DocAmend>Predlog resolucije</DocAmend>
<Article>Podnaslov 1</Article>
	

	Predlog resolucije
	Predlog spremembe

	Svetovni izzivi za demokracijo in človekove pravice
	Svetovni izzivi za demokracijo, človekove pravice in enakost spolov


</Amend>

<Amend>Predlog spremembe		<NumAm>17</NumAm><DocAmend>Predlog resolucije</DocAmend>
<Article>Odstavek 1</Article>
	

	Predlog resolucije
	Predlog spremembe

	1.	ponovno poudarja univerzalnost in nedeljivost človekovih pravic ter neodtujljivo dostojanstvo vsakega človeka; ponovno poudarja, da so EU in njene države članice dolžne spodbujati in ščititi demokracijo in univerzalnost človekovih pravic po svetu;
	1.	ponovno poudarja univerzalnost in nedeljivost človekovih pravic ter neodtujljivo dostojanstvo vsakega človeka; ponovno poudarja, da so EU in njene države članice dolžne spodbujati in ščititi demokracijo in univerzalnost človekovih pravic po svetu; poudarja, da je enakost spolov temeljna vrednota EU ter eno od njenih splošnih in temeljnih načel;


</Amend>

<Amend>Predlog spremembe		<NumAm>18</NumAm>
<DocAmend>Predlog resolucije</DocAmend>
<Article>Odstavek 1 a (novo)</Article>
	

	Predlog resolucije
	Predlog spremembe

	
	1a.	poudarja, kako pomembno je spodbujati pravice žensk in enake možnosti za moške in ženske po vsem svetu, saj je to bistvenega pomena za uresničevanje človekovih pravic; poudarja, da so ženske in deklice kljub napredku še vedno žrtve diskriminacije in nasilja, zlasti v državah s strogim islamskim režimom, ter da takšne družbe ne zagotavljajo enakih pravic ženskam in deklicam na podlagi zakona in enakega dostopa do izobraževanja, zdravstvenega varstva, dostojnega dela ter političnega in gospodarskega zastopanja;


</Amend>

<Amend>Predlog spremembe		<NumAm>19</NumAm>

<DocAmend>Predlog resolucije</DocAmend>
<Article>Odstavek 1 b (novo)</Article>
	

	Predlog resolucije
	Predlog spremembe

	
	1b.	poudarja, da je treba izboljšati udeležbo žensk v demokratičnih sistemih, da bi odpravili razlike v zastopanosti žensk pri odločanju; poziva, naj zunanje delovanju EU omogoča boljšo udeležbo žensk v politiki, podjetništvu in civilni družbi;



</Amend>

<Amend>Predlog spremembe		<NumAm>20</NumAm><DocAmend>Predlog resolucije</DocAmend>
<Article>Odstavek 2</Article>
	

	Predlog resolucije
	Predlog spremembe

	2.	vztraja, da mora biti spoštovanje, varstvo in upoštevanje človekovih pravic in temeljnih svoboščin temelj zunanje politike Unije; odločno spodbuja Unijo, naj si v ta namen prizadeva za trajno in ambiciozno zavezo, da bodo človekove pravice na boljši način postale osrednji del vseh politik EU in da se bo izboljšala usklajenost notranjih in zunanjih politik EU na tem področju;
	2.	vztraja, da mora biti spoštovanje, varstvo in upoštevanje človekovih pravic in temeljnih svoboščin temelj zunanje politike Unije; odločno spodbuja Unijo, naj si v ta namen prizadeva za trajno in ambiciozno zavezo, da bodo človekove pravice na boljši način postale osrednji del vseh politik EU, tudi trgovinskih sporazumov, in da se bo izboljšala usklajenost notranjih in zunanjih politik EU na tem področju;


</Amend>

<Amend>Predlog spremembe		<NumAm>21</NumAm>
<DocAmend>Predlog resolucije</DocAmend>
<Article>Odstavek 3</Article>
	

	Predlog resolucije
	Predlog spremembe

	3.	poudarja, da mora biti EU v celoti pripravljena na boj proti porastu avtoritarizma, neliberalizma in populizma ter vse večjemu številu napadov na univerzalnost človekovih pravic, demokracijo in mednarodno humanitarno pravo;
	3.	poudarja, da mora biti EU v celoti pripravljena na boj proti zaskrbljujočemu porastu avtoritarizma, neliberalizma in populizma, svetovnemu nazadovanju na področju enakosti spolov in temeljnih pravic, vključno s pravicami žensk, ter porastu homofobne retorike in retorike proti transspolnim osebam, ki ogrožajo pravice najranljivejših ljudi, ter vse pogostejšim napadom na univerzalnost človekovih pravic, demokracijo in mednarodno humanitarno pravo; poudarja, da so pravice žensk, demokracija in pravna država medsebojno povezane;


</Amend>
<Amend>Predlog spremembe		<NumAm>22</NumAm>
<DocAmend>Predlog resolucije</DocAmend>
<Article>Odstavek 4</Article>
	

	Predlog resolucije
	Predlog spremembe

	4.	obsoja vse pogostejše kršitve in zlorabe človekovih pravic ter demokratičnih načel in vrednot po vsem svetu, kot so samovoljne aretacije in pridržanja, mučenje, zatiranje civilne družbe in političnih nasprotnikov, prekomerna uporaba nasilja s strani javnih organov, cenzura in grožnje neodvisnim medijem, politični napadi na mednarodne institucije ter vse pogostejša uporaba nezakonitih načinov vojskovanja, ki med drugim resno kršijo mednarodno humanitarno pravo in pravo človekovih pravic; obžaluje, da so demokratične institucije in postopki vse slabše varovani in da se prostor za delovanje civilne družbe po vsem svetu krči;
	4.	obsoja vse pogostejše kršitve in zlorabe človekovih pravic ter demokratičnih načel in vrednot po vsem svetu, kot so samovoljne aretacije in pridržanja, mučenje, pohabljanje ženskih spolnih organov, zatiranje civilne družbe in političnih nasprotnikov, prekomerna uporaba nasilja s strani javnih organov, cenzura in grožnje neodvisnim medijem, politični napadi na mednarodne institucije ter vse pogostejša uporaba nezakonitih načinov vojskovanja, ki resno kršijo mednarodno humanitarno pravo in pravo človekovih pravic; obžaluje, da so demokratične institucije in postopki vse slabše varovani in da se prostor za delovanje civilne družbe po vsem svetu krči, tudi za zagovornike na področju spolnega in reproduktivnega zdravja ter pravic in novinarje, ki so še posebej ogroženi in so vedno znova tarča napadov; obsoja tudi nenehno nazadovanje na področju človekovih pravic, zlasti pravic žensk in enakosti spolov; izraža globoko zaskrbljenost, ker je del tega trenda ciljno usmerjeno zatiranje pravic žensk in pobud za enakost spolov;


</Amend>
<Amend>Predlog spremembe		<NumAm>23</NumAm>
<DocAmend>Predlog resolucije</DocAmend>
<Article>Odstavek 4 a (novo)</Article>
	

	Predlog resolucije
	Predlog spremembe

	
	4a.	obžaluje krizo enakosti spolov in nenehno zatiranje žensk po vsem svetu; najostreje obsoja stalno represijo talibanov in hude zlorabe žensk in deklic v Afganistanu, zaradi česar so jim bili odvzeti temeljne človekove pravice in dostop do temeljnih svoboščin; opozarja zlasti na nedavni „zakon o morali“ v Afganistanu, s katerim se ženske dejansko izbrišejo iz javnega življenja; izraža solidarnost z ženskami in deklicami v Afganistanu in drugod; poziva EU, naj si prizadeva za ponovno vzpostavitev in širitev pravic žensk v Afganistanu in po svetu; obsoja uničujočo politiko apartheida na podlagi spola, ki jo izvajajo talibani v Afganistanu, in poziva dejanske oblasti, naj nemudoma ponovno vzpostavijo polno, enakopravno in smiselno udeležbo žensk in deklic v javnem življenju, zlasti pri dostopu do izobraževanja, zdravstvenega varstva in dela; poziva EU in njene države članice, naj apartheid na podlagi spola priznajo kot kaznivo dejanje po mednarodnem pravu, da bi Afganistan in odgovorni za to kaznivo dejanje odgovarjali;


</Amend>
<Amend>Predlog spremembe		<NumAm>24</NumAm>
<DocAmend>Predlog resolucije</DocAmend>
<Article>Odstavek 4 b (novo)</Article>
	

	Predlog resolucije
	Predlog spremembe

	
	4b.	poudarja, da so spolno in reproduktivno zdravje ter pravice temeljne človekove pravice, ki jih je treba spoštovati na svetovni ravni in v državah članicah EU, ter izraža globoko zaskrbljenost zaradi globalnega nazadovanja na področju enakosti spolov ter spolnega in reproduktivnega zdravja ter pravic; ponovno poudarja, da je odrekanje kakovostnih in celovitih storitev na področju spolnega in reproduktivnega zdravja ter pravic oblika nasilja na podlagi spola; poudarja, da je treba dajati zgled; poziva EU, naj prednostno obravnava dostop do spolnega in reproduktivnega zdravja ter pravic kot del spodbujanja človekovih pravic in uresničevanja ciljev trajnostnega razvoja;


</Amend>
<Amend>Predlog spremembe		<NumAm>25</NumAm>
<DocAmend>Predlog resolucije</DocAmend>
<Article>Odstavek 4 c (novo)</Article>
	

	Predlog resolucije
	Predlog spremembe

	
	4c.	opozarja, da je spodbujanje spolnega in reproduktivnega zdravja ter pravic ključno načelo akcijskega načrta EU za enakost spolov III; poziva k podpori zagovornikom človekovih pravic in organizacijam civilne družbe, ki spodbujajo in olajšujejo dostop do spolnega in reproduktivnega zdravja ter pravic, katerih prizadevanja so vse bolj ogrožena zaradi krčenja prostora za delovanje civilne družbe; poziva, naj se preprečijo primeri, kot je obsodba Justyne Wydrzynske na Poljskem marca 2023; poudarja, da mora humanitarna pomoč upoštevati različnost spolov, da bi dosegla najranljivejše ljudi; se zavzema za splošen dostop do storitev spolnega in reproduktivnega zdravja ter pravic, zlasti do celovitega načrtovanja družine, kontracepcije, nepristranskih informacij, predporodne oskrbe, oskrbe ob rojstvu otroka in poporodne oskrbe, pa tudi oskrbe okuženih z virusom HIV, tudi z zdravili PEP/PrEP; poudarja, da morajo imeti ženske in deklice med spopadi in razseljevanjem stalen dostop do spolnega in reproduktivnega zdravja ter pravic, vključno z varnim porodom, storitvami načrtovanja družine, zakonitimi in varnimi splavi ter klinično obravnavo posilstva; poziva, naj se v skladu s svežnjem OZN o minimalnih začetnih storitvah dodelijo sredstva za bistvene in življenjsko pomembne storitve spolnega in reproduktivnega zdravja;


</Amend>
<Amend>Predlog spremembe		<NumAm>26</NumAm>
<DocAmend>Predlog resolucije</DocAmend>
<Article>Odstavek 4 d (novo)</Article>
	

	Predlog resolucije
	Predlog spremembe

	
	4d.	izraža zaskrbljenost zaradi razširjenosti nasilja na podlagi spola v svetovnem merilu, vključno s pohabljanjem ženskih spolnih organov, otroškimi in prisilnimi porokami, feminicidi, nasiljem v imenu časti ter trgovino z ženskami in deklicami; poziva svetovne akterje in države članice, naj se odločno spoprimejo s stisko žensk in deklic po vsem svetu, ki so žrtve trgovine z ljudmi in spolnega izkoriščanja; podpira prizadevanja za reševanje in rehabilitacijo žrtev ter za dosleden pregon in prevzgojo storilcev in storilk kaznivih dejanj; pozdravlja dejstvo, da je EU pristopila k Istanbulski konvenciji; obžaluje odločitev Turčije, da odstopi od konvencije in da se ji ne namerava znova pridružiti; poziva preostale države članice EU, ki tega še niso storile – Bolgarijo, Češko, Madžarsko, Litvo in Slovaško – naj ratificirajo konvencijo in izvajajo njene določbe; poudarja, kako pomembno je, da se nasilje na podlagi spola prizna kot področje kaznivih dejanj na podlagi člena 83(1) PDEU; ponovno poudarja, da je posilstvo še vedno ena najbolj razširjenih kršitev človekovih pravic na svetovni ravni, in opozarja, kako pomembne so zakonodaja o posilstvih na podlagi odsotnosti privolitve ter celovita spolna vzgoja in vzgoja o odnosih v zvezi s tem, ter ponavlja, da je treba posilstvo na podlagi odsotnosti privolitve v pravu EU opredeliti kot kaznivo dejanje; poziva k spoštovanju priporočila posebne poročevalke OZN, naj se vzpostavi pobuda za nadzorovanje feminicida1a (kjer še ne obstaja), da bi feminicide spremljali in nanje opozarjali ter s tem izboljšali obstoječe politike, obenem pa ozaveščali o ubojih žensk na podlagi spola kot o smrtonosnih izrazih nenehnega nasilja nad njimi; zahteva, da se podatki beležijo v uradnih statistikah o umorih;

	
	_________________

	
	1a WAVE, https://wave-network.org/wp-content/uploads/WAVE_CountryReport2023.pdf, str. 67.


</Amend>
<Amend>Predlog spremembe		<NumAm>27</NumAm>
<DocAmend>Predlog resolucije</DocAmend>
<Article>Odstavek 5</Article>
	

	Predlog resolucije
	Predlog spremembe

	5.	z veliko zaskrbljenostjo ugotavlja, da trenutno obstajata mednarodna kriza odgovornosti in izziv za odpravo nekaznovanja za kršitve temeljnih norm mednarodnega prava na področju človekovih pravic in humanitarnega prava v sodobnih konfliktih po svetu;
	5.	poudarja, da so ženske in deklice, tudi osebe LGBTIQ+, v spopadih ranljivejše; obsoja neizzvano in nezakonito rusko vojno proti Ukrajini ter nesorazmerne posledice te vojne za ženske in dekleta; zaveda se poguma žensk, ki se borijo na terenu v prvi obrambni liniji; poziva, naj Rusija odgovarja za vse kršitve človekovih pravic žensk in deklic, med drugim za vse primere nasilja na podlagi spola, kot so spolno nasilje, trgovina z ljudmi in posilstva; poziva, naj se vsem žrtvam omogoči dostop do pravnega varstva; poleg tega z veliko zaskrbljenostjo ugotavlja, da trenutno obstajata mednarodna kriza odgovornosti in izziv za odpravo nekaznovanja za kršitve temeljnih norm mednarodnega prava na področju človekovih pravic in humanitarnega prava v sodobnih konfliktih po svetu, kar povzroča kršitve pravic žensk in deklic, ter da so ponekod deklice in ženske še vedno prisiljene skleniti zakonsko zvezo brez privolitve ali pa v rokah trgovcev z ljudmi postanejo žrtve trgovine z ljudmi za namene prostitucije ali prisilnega dela;


</Amend>

<Amend>Predlog spremembe	<NumAm>28</NumAm>
<DocAmend>Predlog resolucije</DocAmend>
<Article>Odstavek 6</Article>
	

	Predlog resolucije
	Predlog spremembe

	6.	z zadovoljstvom ugotavlja, da pri teh velikih izzivih za človekove pravice po svetu obstajajo tudi svetle točke; poudarja, da je treba o človekovih pravicah in demokraciji obveščati bolj strateško s širjenjem novic o pozitivnih rezultatih, politikah in dobri praksi; podpira pobudo o pozitivnih izkušnjah na področju človekovih pravic9 kot način za spodbujanje pozitivnih zgodb o človekovih pravicah;
	6.	z zadovoljstvom ugotavlja, da pri teh velikih izzivih za človekove pravice po svetu obstajajo tudi svetle točke; poudarja, da je treba o človekovih pravicah in demokraciji obveščati bolj strateško s širjenjem novic o pozitivnih rezultatih, politikah in dobri praksi; podpira pobudo o pozitivnih izkušnjah na področju človekovih pravic9 kot način za spodbujanje pozitivnih zgodb o človekovih pravicah; poudarja, kako pomembno je priznavati delo zagovornikov človekovih pravic žensk in aktivistov, ga slaviti in promovirati; podpira nagrado Saharova za svobodo misli, ki jo podeli Evropski parlament, in ugotavlja, da sta bili zadnji dve nagradi podeljeni aktivistkam za demokracijo in človekove pravice, kot sta Žina Mahsa Amini in iransko protestno gibanje Ženska, življenje, svoboda leta 2023 ter María Corina Machado, vodja venezuelskih demokratičnih sil, leta 2024; 

	_________________
	_________________

	
	9 https://goodhumanrightsstories.net/.

	9 https://goodhumanrightsstories.net/.
	


</Amend>
<Amend>Predlog spremembe		<NumAm>29</NumAm>
<DocAmend>Predlog resolucije</DocAmend>

	7.	z zaskrbljenostjo opaža vse večjo svetovno razdvojenost; poudarja, da ima EU odgovornost, da še naprej brani demokratične vrednote in načela ter človekove pravice, mir in dostojanstvo po vsem svetu, ki jih je treba še toliko bolj varovati v sedanjem nestabilnem stanju svetovne politike; poziva EU, naj ohrani odprte komunikacijske kanale z različnimi deležniki in še naprej razvija celovit nabor orodij za krepitev človekovih pravic in demokracije na svetovni ravni;
	7.	z zaskrbljenostjo opaža vse večjo svetovno gospodarsko, izobraževalno, kulturno, socialno in tehnološko razdvojenost; poudarja, da ima EU odgovornost, da še naprej brani demokratične vrednote in načela ter človekove pravice, mir in dostojanstvo po vsem svetu, ki jih je treba še toliko bolj varovati v sedanjem nestabilnem stanju svetovne politike; poziva EU, naj ohrani odprte komunikacijske in po potrebi pogajalske kanale z različnimi deležniki in še naprej razvija celovit nabor orodij za krepitev človekovih pravic in demokracije na svetovni ravni;


</Amend>
<Amend>Predlog spremembe		<NumAm>30</NumAm>
<DocAmend>Predlog resolucije</DocAmend>
<Article>Odstavek 27</Article>
	

	Predlog resolucije
	Predlog spremembe

	27.	poudarja, da so pravice žensk in enakost spolov nujne in nedeljive človekove pravice ter podlaga za pravno državo ter vključujoče in odporne demokracije; obžaluje, da se milijoni žensk in deklet še vedno spoprijemajo z diskriminacijo in nasiljem, zlasti v konfliktnih razmerah, ter da se jim odrekajo dostojanstvo, neodvisnost in celo življenje; poziva EU in njene države članice ter podobno misleče partnerje, naj si bolj prizadevajo za popolno uresničevanje in varstvo človekovih pravic žensk in deklic; najodločneje obsoja vse pogostejše napade na spolno in reproduktivno zdravje ter pravice po vsem svetu, pa tudi nasilje na podlagi spola; pozdravlja pristop EU k Istanbulski konvenciji; poziva EU in njene mednarodne partnerje, naj okrepijo prizadevanja, da bodo ženske polno uživale človekove pravice in obravnavane enako kot moški; poudarja, da si je treba še naprej prizadevati za popolno izkoreninjenje prakse pohabljanja ženskih spolnih organov;
	27.	poudarja, da so pravice žensk in enakost spolov nujne in nedeljive človekove pravice, saj so podlaga za pravno državo ter vključujoče in odporne demokracije, obenem pa temeljna vrednota EU in eno od njenih skupnih in temeljnih načel; obžaluje, da se milijoni žensk in deklet še vedno spoprijemajo z diskriminacijo in nasiljem, zlasti v konfliktnih in pokonfliktnih razmerah ter pri razseljevanju, ter da se jim odrekajo dostojanstvo, neodvisnost, glas, zmožnost lastnega ukrepanja in celo življenje; s posebno zaskrbljenostjo opaža, da so ženske iz marginaliziranih skupnosti, podeželskih in manj razvitih območij ter tiste, ki se spoprijemajo z večplastnimi in presečnimi oblikami diskriminacije, še posebej ranljive; poziva EU in njene države članice ter podobno misleče partnerje, naj okrepijo svoja prizadevanja za popolno uresničevanje in varstvo človekovih pravic žensk in deklic; najodločneje obsoja vse oblike napadov na spolno in reproduktivno zdravje ter pravice po vsem svetu, pa tudi nasilje na podlagi spola, tudi uporabo spolnega nasilja kot vojaškega orožja; poziva EU in države članice, naj priznajo spolno in reproduktivno zdravje ter pravice kot človekove pravice, v Listino EU o temeljnih pravicah vključijo pravico do zakonitega in varnega splava ter dajo prednost dostopu do spolnega in reproduktivnega zdravja ter pravic, da bi pospešile cilje na področju človekovih pravic in trajnostnega razvoja; pozdravlja pristop EU k Istanbulski konvenciji in poziva države članice in članice Sveta Evrope, ki tega še niso storile, naj konvencijo čim prej ratificirajo; poudarja, da jo je treba čim prej začeti celovito in hitro izvajati; poziva EU in njene mednarodne partnerje, naj okrepijo prizadevanja za širitev standardov Istanbulske konvencije po svetu in zagotovijo, da bodo ženske polno uživale človekove pravice, in promovirajo enakost spolov pri vseh svojih ukrepih; poudarja, da si je treba še naprej prizadevati za popolno izkoreninjenje pohabljanja ženskih spolnih organov; poudarja, da je doseganje enakosti spolov ter spolnega in reproduktivnega zdravja ter pravic sestavni del zunanjega delovanja EU; poziva k doslednemu zavzemanju v večstranskih in dvostranskih forumih, da bi zagotovili enake pravice in zaščito žensk in deklic po vsem svetu;


</Amend>

<Amend>Predlog spremembe		<NumAm>31</NumAm>
<DocAmend>Predlog resolucije</DocAmend>
<Article>Odstavek 7 a (novo)</Article>
	

	Predlog resolucije
	Predlog spremembe

	
	7a.	poudarja, da je izobraževanje izhodišče za razvoj načel in vrednot, ki prispevajo k osebnemu razvoju otrok, pa tudi k socialni koheziji in demokraciji ter pravni državi po svetu; zato poziva EU, naj spodbuja svoje vrednote, s tem da podpre dostop do izobraževanja in učenja za ženske in dekleta;


</Amend>
<Amend>Predlog spremembe		<NumAm>32</NumAm>
<DocAmend>Predlog resolucije</DocAmend>
<Article>Odstavek 8</Article>
	

	Predlog resolucije
	Predlog spremembe

	8.	ugotavlja, da so EU in njene države članice dosegle znaten napredek pri izvajanju akcijskega načrta EU za človekove pravice in demokracijo, čeprav niso dosegle vseh svojih ciljev, zlasti zaradi izzivov brez primere, s katerimi se sooča svet, odkar je bil navedeni akcijski načrt sprejet; v zvezi s tem pozdravlja podaljšanje akcijskega načrta do leta 2027, da bi čim bolj povečali sinergije in dopolnjevanje med človekovimi pravicami in demokracijo na lokalni, nacionalni in svetovni ravni;
	8.	ugotavlja, da so EU in njene države članice dosegle znaten napredek pri izvajanju akcijskega načrta EU za človekove pravice in demokracijo, čeprav niso dosegle vseh svojih ciljev, zlasti zaradi izzivov brez primere, s katerimi se sooča svet, odkar je bil navedeni akcijski načrt sprejet, in zato je seznanjen s tem, koliko bo treba še storiti; v zvezi s tem pozdravlja podaljšanje akcijskega načrta do leta 2027, da bi čim bolj povečali sinergije in dopolnjevanje med človekovimi pravicami in demokracijo na lokalni, nacionalni in svetovni ravni;


</Amend>
<Amend>Predlog spremembe		<NumAm>33</NumAm>
<DocAmend>Predlog resolucije</DocAmend>
<Article>Odstavek 10</Article>
	

	Predlog resolucije
	Predlog spremembe

	10.	poudarja, da ima Instrument za sosedstvo ter razvojno in mednarodno sodelovanje – Globalna Evropa, vključno z njegovim tematskim programom o človekovih pravicah in demokraciji, temeljno vlogo kot vodilni instrument EU pri spodbujanju in varstvu človekovih pravic in demokracije po svetu; poudarja, da je treba pri vseh ustreznih zunanjih dejavnostih EU sodelovati s civilno družbo; ponovno poudarja, da je treba v instrumente zunanjega delovanja EU vključiti pristop, ki bo temeljil na človekovih pravicah; poudarja vlogo, ki jo ima Parlament pri procesu načrtovanja tega instrumenta, ter poziva Komisijo in Evropsko službo za zunanje delovanje, naj pravočasno posredujeta vse ustrezne informacije, da bo Parlament lahko ustrezno opravljal svojo vlogo, zlasti v geopolitičnih dialogih na visoki ravni s Komisijo;
	10.	poudarja, da ima Instrument za sosedstvo ter razvojno in mednarodno sodelovanje (v nadaljnjem besedilu: NDICI) – Globalna Evropa, vključno z njegovim tematskim programom o človekovih pravicah in demokraciji, temeljno vlogo kot vodilni instrument EU pri spodbujanju enakosti spolov ter opolnomočenja žensk in deklic in varstvu človekovih pravic in demokracije po svetu; poudarja, da je treba pri vseh ustreznih zunanjih dejavnostih EU sodelovati s civilno družbo; ponovno poudarja, da je treba v instrumente zunanjega delovanja EU vključiti pristop, ki bo temeljil na človekovih pravicah; poudarja vlogo, ki jo ima Parlament pri procesu načrtovanja tega instrumenta, ter poziva Komisijo in Evropsko službo za zunanje delovanje, naj pravočasno posredujeta vse ustrezne informacije, da bo Parlament lahko ustrezno opravljal svojo vlogo, zlasti v geopolitičnih dialogih na visoki ravni s Komisijo; opozarja, da instrument NDICI – Globalna Evropa spodbuja enakost spolov, pravice in opolnomočenje žensk in deklic ter preprečevanje vsakršne diskriminacije, in sicer s ciljno usmerjenimi in celostnimi ukrepi, od katerih bi jih moralo vsaj 85 % imeti za glavni ali pomemben cilj enakost spolov, kot je opredeljeno v označevalcu za politiko enakosti spolov Odbora za razvojno pomoč pri OECD;


</Amend>


<Amend>Predlog spremembe		<NumAm>34</NumAm>
<DocAmend>Osnutek predloga resolucije</DocAmend>
<Article>Odstavek 13</Article>

	Predlog spremembe

	13.	pozdravlja, da se globalni režim sankcij EU na področju človekovih pravic vse bolj uporablja kot ključno politično orodje EU za varstvo človekovih pravic in demokracije po svetu; vendar ugotavlja, da je zahteva po soglasju izziv za sprejetje sankcij, ter ponovno poziva k uvedbi glasovanja s kvalificirano večino za sklepe o globalnem režimu sankcij na področju človekovih pravic; v celoti podpira možnost naložitve protikorupcijskih sankcij v okviru EU v zvezi s tem, kar je že dolgo prednostna naloga Parlamenta, in sicer z njihovo vključitvijo v globalni režim sankcij na področju človekovih pravic ali v drugi obliki; poudarja, da je treba sankcije v celoti izvrševati, in poziva k obravnavanju izogibanja;
	13.	pozdravlja, da se globalni režim sankcij EU na področju človekovih pravic vse bolj uporablja kot ključno politično orodje EU za varstvo človekovih pravic in demokracije po svetu, vključno z nedavnimi sankcijami zoper posameznike, odgovorne za sistematično in vsesplošno spolno nasilje in nasilje na podlagi spola; vendar ugotavlja, da je zahteva po soglasju izziv za sprejetje sankcij, ter ponovno poziva k uvedbi glasovanja s kvalificirano večino za sklepe o globalnem režimu sankcij na področju človekovih pravic; v celoti podpira možnost naložitve protikorupcijskih sankcij v okviru EU v zvezi s tem, kar je že dolgo prednostna naloga Parlamenta, in sicer z njihovo vključitvijo v globalni režim sankcij na področju človekovih pravic ali v drugi obliki; poudarja, da je treba sankcije v celoti izvrševati, in poziva k obravnavanju izogibanja;

	
	


</Amend>
<Amend>Predlog spremembe		<NumAm>35</NumAm>

	14.	ponovno poudarja, da je zaskrbljen, ker avtoritarni in neliberalni režimi vse pogosteje napadajo demokracijo in demokratične standarde; poudarja, da sta varstvo in podpiranje demokracije po svetu v vse večjem geopolitičnem in strateškem interesu; poudarja pomen prizadevanj Parlamenta za povečanje zmogljivosti partnerskih parlamentov, spodbujanje mediacije in kulture dialoga in sklepanja kompromisov, zlasti med mladimi političnimi voditelji, ter za krepitev vloge poslank, zagovornikov človekovih pravic in predstavnikov civilne družbe in neodvisnih medijev; ponovno poziva Komisijo, naj nadaljuje in razširi svoje dejavnosti na teh področjih s povečanjem financiranja in podpore organom, agencijam in drugim organizacijam, ki se financirajo z nepovratnimi sredstvi; poudarja ključni pomen neposredne podpore civilni družbi in osebam, ki izražajo nasprotna stališča, zlasti v sedanjih razmerah vse večjih svetovnih napetosti in represije v vse večjem številu držav; ponovno poudarja pomen misij EU za opazovanje volitev ter prispevek Parlamenta k razvoju in izboljšanju njihove metodologije; poziva k okrepljenemu sodelovanju med skupino Parlamenta za podporo demokraciji in usklajevanje volitev, ustreznimi generalnimi direktorati Komisije in Evropsko službo za zunanje delovanje;
	14.	ponovno poudarja, da je zaskrbljen, ker avtoritarni in neliberalni režimi vse pogosteje napadajo demokracijo in demokratične standarde; poudarja, da sta varstvo in podpiranje demokracije po svetu v vse večjem geopolitičnem in strateškem interesu; poudarja pomen prizadevanj Parlamenta ter vlogo njegovih delegacij in drugih delegacij EU za povečanje zmogljivosti partnerskih parlamentov, spodbujanje mediacije in kulture dialoga in sklepanja kompromisov, zlasti med mladimi političnimi voditelji, spodbujanje političnega udejstvovanja žensk, tako v institucijah kot na javnih, društvenih in državljanskih področjih, ter za krepitev vloge poslank, zagovornikov človekovih pravic in predstavnikov civilne družbe in neodvisnih medijev; opozarja na pomen dela aktivistov, zlasti na področju zaščite temeljnih pravic, posebej tistih najbolj ogroženih, kot so pravice žensk, manjšin in oseb LGBTQIA+; ponovno poziva Komisijo, naj nadaljuje in razširi svoje dejavnosti na teh področjih s povečanjem financiranja in podpore organom, agencijam in drugim organizacijam, ki se financirajo z nepovratnimi sredstvi; poudarja ključni pomen neposredne podpore civilni družbi in osebam, ki izražajo nasprotna stališča, zlasti v sedanjih razmerah vse večjih svetovnih napetosti in represije v vse večjem številu držav; ponovno poudarja pomen misij EU za opazovanje volitev ter prispevek Parlamenta k razvoju in izboljšanju njihove metodologije; poziva k okrepljenemu sodelovanju med skupino Parlamenta za podporo demokraciji in usklajevanje volitev, ustreznimi generalnimi direktorati Komisije in Evropsko službo za zunanje delovanje; poziva EU, naj s tretjimi državami obravnava vprašanja enakosti spolov, tudi spolno in reproduktivno zdravje ter pravice; poziva k večji prepoznavnosti dialogov o človekovih pravicah, pri čemer naj bodo usmerjeni k rezultatom in zasnovani na jasnem sklopu meril, ki bodo omogočala učinkovito spremljanje, tudi s pomočjo učinkovitih predhodnih in naknadnih posvetovanj s civilno družbo, objave skupnih izjav za javnost ter izvedbe ustreznih nadaljnjih ukrepov;


</Amend>


<Amend>Predlog spremembe		<NumAm>36</NumAm>
<DocAmend>Predlog resolucije</DocAmend>
<Article>Podnaslov 10</Article>
	

	Predlog resolucije
	Predlog spremembe

	Podpora EU zagovornikom človekovih pravic
	Podpora EU zagovornikom človekovih pravic ter zagovornikom spolnega in reproduktivnega zdravja ter pravic


</Amend>

<Amend>Predlog spremembe		<NumAm>37</NumAm>
<DocAmend>Predlog resolucije</DocAmend>
<Article>Odstavek 15</Article>
	

	Predlog resolucije
	Predlog spremembe

	15.	je zelo zaskrbljen zaradi nenehnega omejevanja civilne družbe in vse večjega ogrožanja zagovornikov človekovih pravic, njihovih družin, skupnosti in odvetnikov ter je še posebej zaskrbljen zaradi vse bolj prefinjenih sredstev, s katerimi se jih ogroža; iskreno podpira delo zagovornikov človekovih pravic in ukrepe EU za zagotovitev njihove zaščite po vsem svetu; poziva EU in njene države članice, naj v celoti in dosledno uporabljajo smernice EU o zagovornikih človekovih pravic; poziva k prizadevanjem za povečanje prepoznavnosti ukrepov in kanalov EU za zaščito in podporo zagovornikov človekovih pravic;
	15.	je zelo zaskrbljen zaradi nenehnega omejevanja civilne družbe in vse večjega ogrožanja zagovornikov človekovih pravic ter zagovornikov spolnega in reproduktivnega zdravja ter pravic, zlasti žensk, njihovih družin, skupnosti in odvetnikov ter je še posebej zaskrbljen zaradi vse bolj prefinjenih sredstev, s katerimi se jih ogroža; iskreno podpira delo zagovornikov človekovih pravic in zagovornikov spolnega in reproduktivnega zdravja ter pravic in ukrepe EU za zagotovitev njihove zaščite po vsem svetu; znova poziva EU, naj upošteva grožnje, potrebe in izzive, povezane s spolom, s katerimi se spoprijemajo zagovorniki človekovih pravic žensk, in poziva institucije EU, naj jim omogočijo dostop do posebnih mehanizmov zaščite ter zagotovijo politično in večjo neposredno finančno podporo; obžaluje, da se zagovorniki človekovih pravic žensk še vedno srečujejo s stalnimi in vse bolj prefinjenimi kršitvami zoper njih; obsoja nekaznovanje storilcev, ki kršijo pravice zagovornikov človekovih pravic žensk, tako v javnosti kot na zasebnem področju; obžaluje, da politični voditelji zagovornikov človekovih pravic žensk pogosto ne zaščitijo pred močnimi in nevarnimi gibanji proti enakosti spolov; poziva EU in njene države članice, naj v celoti in dosledno uporabljajo smernice EU o zagovornikih človekovih pravic; poziva k prizadevanjem za povečanje prepoznavnosti ukrepov in kanalov EU za zaščito in podporo zagovornikov človekovih pravic in zagovornikov spolnega in reproduktivnega zdravja ter pravic; poziva k podpori zagovornikom človekovih pravic in organizacijam civilne družbe, ki se ukvarjajo s spodbujanjem in olajševanjem dostopa do spolnega in reproduktivnega zdravja ter pravic, katerih delo je ogroženo zaradi krčenje prostora za delovanje civilne družbe; poziva EU, naj se zaveže, da bo povečala in ohranila financiranje gibanj za pravice žensk, tudi v okviru akcijskega načrta za enakost spolov po letu 2027;


</Amend>
<Amend>Predlog spremembe		<NumAm>38</NumAm>
<DocAmend>Predlog resolucije</DocAmend>
<Article>Odstavek 17</Article>
	

	Predlog resolucije
	Predlog spremembe

	17.	potrjuje, da je za spodbujanje spoštovanja, varstva in uresničevanja človekovih pravic po svetu potrebno tesno mednarodno sodelovanje na večstranski ravni; poudarja posebno pomembno vlogo OZN in njenih organov kot glavnega foruma, ki mora biti sposoben učinkovito podpreti prizadevanja za mir in varnost, trajnostni razvoj ter spoštovanje človekovih pravic in mednarodnega prava; poziva EU in njene države članice, naj še naprej politično in finančno podpirajo delo OZN; poudarja, da morajo EU in njene države članice enotno nastopati v OZN in drugih večstranskih forumih; poziva, naj imajo delegacije EU močnejšo vlogo v večstranskih forumih, za kar bi morale imeti na voljo ustrezna sredstva;
	17.	potrjuje, da je za spodbujanje spoštovanja, varstva in uresničevanja človekovih pravic po svetu potrebno tesno mednarodno sodelovanje na večstranski ravni; poudarja, da je ozemlje EU še vedno nezakonito okupirano, kar ima katastrofalne posledice za človekove pravice, tudi pravice žensk; poudarja posebno pomembno vlogo OZN in njenih organov kot glavnega foruma, ki mora biti sposoben učinkovito podpreti prizadevanja za mir in varnost, trajnostni razvoj ter spoštovanje človekovih pravic in mednarodnega prava; poziva EU in njene države članice, naj še naprej politično in finančno podpirajo delo OZN; poudarja, da morajo EU in njene države članice enotno nastopati v OZN in drugih večstranskih forumih; poziva, naj imajo delegacije EU močnejšo vlogo v večstranskih forumih, za kar bi morale imeti na voljo ustrezna sredstva;


</Amend>
<Amend>Predlog spremembe		<NumAm>39</NumAm>
<DocAmend>Predlog resolucije</DocAmend>
<Article>Odstavek 21 a (novo)</Article>
	

	Predlog resolucije
	Predlog spremembe

	
	21a.	glede na učinke oboroženih spopadov na enakost spolov obžaluje, da se na splošno v odzivih na humanitarne in begunske krize EU premalo pozornosti nameni spolnemu nasilju in nasilju na podlagi spola ter spolnemu in reproduktivnemu zdravju ter pravicam; znova poudarja, da humanitarne krize zaostrujejo izzive za spolno in reproduktivno zdravje ter pravice in izzive, povezane z enakostjo spolov, ter opozarja, da so ženske in deklice, zlasti med ranljivimi skupinami, kot so begunci in migranti, na vojnih območjih še posebej izpostavljene spolnemu nasilju, spolno prenosljivim boleznim, spolnemu izkoriščanju, posilstvu kot vojaškemu orožju in neželenim nosečnostim; poziva Komisijo in države članice, naj pri svojem humanitarnem odzivanju prednost namenijo enakosti spolov ter spolnemu in reproduktivnemu zdravju ter pravicam, pa tudi odgovornosti in dostopu do pravnega varstva in odškodnin v primeru kršitev spolnih in reproduktivnih pravic in nasilja na podlagi spola, tudi v smislu usposabljanja humanitarnih akterjev ter trenutnega in prihodnjega financiranja;


</Amend>
<Amend>Predlog spremembe		<NumAm>40</NumAm>
<DocAmend>Predlog resolucije</DocAmend>
<Article>Odstavek 21 b (novo)</Article>
	

	Predlog resolucije
	Predlog spremembe

	
	21b.	obsoja načrtno nasilje nad ženskami in deklicami v oboroženih spopadih; poziva k odločnim ukrepom za odpravo spolnega nasilja kot vojaškega orožja in nekaznovanosti kršiteljev človekovih pravic; poziva EU, naj humanitarna pomoč temelji na ocenah potreb, ki upoštevajo vidik spola, izvedenih v posvetovanju s specializiranimi organizacijami za pravice žensk in drugimi organizacijami civilne družbe, ki delajo z ženskami, otroki in drugimi marginaliziranimi skupinami, vključno z notranje razseljenimi osebami;


</Amend>
<Amend>Predlog spremembe		<NumAm>41</NumAm>
<DocAmend>Predlog resolucije</DocAmend>
<Article>Odstavek 22</Article>
	

	Predlog resolucije
	Predlog spremembe

	22.	priznava, da bi bilo mogoče bolj uskladiti pristope k varstvu in spodbujanju človekovih pravic med veleposlaništvi držav članic in delegacijami EU v državah, ki niso članice EU; poudarja, da imajo veleposlaništva držav članic priložnost, da prevzamejo vse dejavnejšo vlogo pri spodbujanju in varstvu človekovih pravic, hkrati pa podpirajo civilno družbo v teh državah; poudarja pomen deljene odgovornosti med državami članicami in delegacijami EU pri teh prizadevanjih; poziva EU in njene države članice, naj okrepijo skupna prizadevanja za spodbujanje spoštovanja, varstva in uresničevanja človekovih pravic ter podprejo demokracijo po vsem svetu;
	22.	priznava, da bi bilo mogoče bolj uskladiti pristope k varstvu in spodbujanju človekovih pravic med veleposlaništvi držav članic in delegacijami EU v državah, ki niso članice EU; poudarja, da imajo veleposlaništva držav članic priložnost, da prevzamejo vse dejavnejšo vlogo pri spodbujanju in varstvu človekovih pravic, hkrati pa podpirajo civilno družbo v teh državah; poudarja pomen deljene odgovornosti med državami članicami in delegacijami EU ob podpori delegacij Evropskega parlamenta pri teh prizadevanjih; poziva EU in njene države članice, naj okrepijo skupna prizadevanja za spodbujanje spoštovanja, varstva in uresničevanja človekovih pravic ter podprejo demokracijo po vsem svetu;


</Amend>
<Amend>Predlog spremembe		<NumAm>42</NumAm>
<DocAmend>Predlog resolucije</DocAmend>
<Article>Odstavek 23</Article>
	

	Predlog resolucije
	Predlog spremembe

	23.	obsoja vsakršne ukrepe ali poskuse legalizacije, spodbujanja ali odobritve mučenja ali drugega krutega, nečloveškega ali poniževalnega ravnanja ali oblik kaznovanja ali privolitve vanje; obsoja vse pogostejša poročila o tem, da državni akterji v konfliktnih razmerah po vsem svetu uporabljajo mučenje, in ponovno poudarja, da ni mogoče odstopati od pravice do zaščite pred mučenjem ali drugimi oblikami nečloveškega ali poniževalnega ravnanja;
	23.	obsoja vsakršne ukrepe ali poskuse legalizacije, spodbujanja ali odobritve mučenja ali drugega krutega, nečloveškega ali poniževalnega ravnanja ali oblik kaznovanja ali privolitve vanje, tudi mučenje žensk in deklic; v zvezi s tem poudarja, da je odrekanje splava begunkam, ki bežijo pred spopadi in so žrtve spolnega nasilja, huda kršitev njihovih človekovih pravic in lahko pomeni mučenje ali kruto, nečloveško ali ponižujoče ravnanje; poziva k reformi omejevalnih zakonov o splavu; obsoja vse pogostejša poročila o tem, da državni akterji v konfliktnih razmerah po vsem svetu uporabljajo mučenje, in ponovno poudarja, da ni mogoče odstopati od pravice do zaščite pred mučenjem ali drugimi oblikami nečloveškega ali poniževalnega ravnanja; ponovno poziva k univerzalni ratifikaciji Konvencije proti mučenju in drugim krutim, nečloveškim ali poniževalnim kaznim ali ravnanju in njenega izbirnega protokola ter ponavlja, da morajo države svoje nacionalne predpise uskladiti s svojimi mednarodnimi zavezami;


</Amend>
<Amend>Predlog spremembe		<NumAm>43</NumAm>
<DocAmend>Predlog resolucije</DocAmend>
<Article>Odstavek 24</Article>
	

	Predlog resolucije
	Predlog spremembe

	24.	poudarja, da je pravica do hrane, vključno s fizičnim in ekonomskim dostopom do ustrezne hrane ali do sredstev za oskrbo z njo, človekova pravica; je izredno zaskrbljen zaradi izzivov v zvezi s pravico do hrane po svetu, zlasti v vojnih in konfliktnih razmerah; z zaskrbljenostjo opaža vse pogostejša poročila o uporabi hrane kot orožja v oboroženih spopadih; poziva EU in njene države članice, naj spodbujajo obvezne smernice o pravici do hrane brez diskriminacije v okviru sistema OZN;
	24.	poudarja, da je pravica do hrane, vključno s fizičnim in ekonomskim dostopom do ustrezne hrane ali do sredstev za oskrbo z njo, človekova pravica; je izredno zaskrbljen zaradi izzivov v zvezi s pravico do hrane po svetu, zlasti v vojnih in konfliktnih razmerah; poudarja, da se ženske in deklice spoprijemajo z nesorazmernimi posledicami pomanjkanja hrane zaradi že obstoječih neenakosti med spoloma, kar lahko omeji njihov dostop do virov in pomoči; poudarja, da so otroci in doječe matere izpostavljeni večjemu tveganju stradanja in podhranjenosti; z zaskrbljenostjo opaža vse pogostejša poročila o uporabi hrane kot orožja v oboroženih spopadih; poziva EU in njene države članice, naj spodbujajo obvezne smernice o pravici do hrane brez diskriminacije v okviru sistema OZN.


</Amend>
<Amend>Predlog spremembe		<NumAm>44</NumAm>
<DocAmend>Predlog resolucije</DocAmend>
<Article>Odstavek 25</Article>
	

	Predlog resolucije
	Predlog spremembe

	25.	poudarja, da podnebne spremembe in njihov učinek na okolje neposredno vplivajo na učinkovito uveljavljanje vseh človekovih pravic; priznava, da je delo organizacij civilne družbe, staroselcev, zagovornikov človekovih pravic na področju okolja in zemljiških vprašanj ter staroselskih aktivistov pomembno za zaščito čistega, zdravega in trajnostnega okolja; obžaluje tveganja, s katerimi se soočajo zagovorniki človekovih pravic na področju okolja in staroselski aktivisti, ter poziva, naj se jim zagotovi učinkovita zaščita; z veliko zaskrbljenostjo ugotavlja, da uporaba orožja za množično uničevanje in drugih oblik vojskovanja, ki negativno in nesorazmerno vplivajo na okolje, čedalje bolj ogroža čisto, zdravo in trajnostno okolje;
	25.	poudarja, da podnebne spremembe in njihov učinek na okolje neposredno vplivajo na učinkovito uveljavljanje vseh človekovih pravic; priznava, da je delo organizacij civilne družbe, staroselcev, zagovornikov človekovih pravic na področju okolja in zemljiških vprašanj ter staroselskih aktivistov pomembno za zaščito čistega, zdravega in trajnostnega okolja; obžaluje tveganja, s katerimi se soočajo zagovorniki človekovih pravic na področju okolja in staroselski aktivisti, ter poziva, naj se jim zagotovi učinkovita zaščita; z veliko zaskrbljenostjo ugotavlja, da uporaba orožja za množično uničevanje in drugih oblik vojskovanja, ki negativno in nesorazmerno vplivajo na okolje, čedalje bolj ogroža čisto, zdravo in trajnostno okolje; poudarja, da škodljive učinke podnebnih sprememb in degradacije ekosistemov nesorazmerno nosijo revni, zlasti ženske, mladi, invalidi, pripadniki drugih manjšin, domorodna ljudstva in druge skupnosti, odvisne od naravnih virov; priznava, da je delo organizacij civilne družbe, domorodnih ljudstev, zagovornikov človekovih pravic na področju okolja in zemljiških vprašanj ter staroselskih aktivistov pomembno za zaščito čistega, zdravega in trajnostnega okolja; obžaluje tveganja, s katerimi se soočajo zagovorniki človekovih pravic na področju okolja in staroselski aktivisti, ter poziva, naj se jim zagotovi učinkovita zaščita; poudarja, da podnebne spremembe nesorazmerno vplivajo na ženske zaradi že obstoječih neenakosti med spoloma, ki povečujejo njihovo ranljivost v socialno-ekonomskih ter okoljskih kontekstih; ponovno poudarja, da morajo podnebni ukrepi, tudi zeleni prehod, nujno obravnavati obstoječe neenakosti med spoloma, tudi s spodbujanjem enakopravne in smiselne udeležbe in zastopanosti žensk pri podnebnih ukrepih, oblikovanju politik ter zelenih in čistih inovativnih tehnologijah;


</Amend>
<Amend>Predlog spremembe		<NumAm>45</NumAm>
<DocAmend>Predlog resolucije</DocAmend>
<Article>Odstavek 26</Article>
	

	Predlog resolucije
	Predlog spremembe

	26.	poziva k sistematičnemu in doslednemu pristopu k spodbujanju in varstvu otrokovih pravic v vseh zunanjih politikah EU; poziva k bolj usklajenim prizadevanjem za spodbujanje spoštovanja, varstva in uresničevanja otrokovih pravic v kriznih ali izrednih razmerah; obsoja vse manjše spoštovanje otrokovih pravic in vse pogostejše kršitve iz zlorabe teh pravic po svetu, vključno z nasiljem, zgodnjimi in prisilnimi porokami, spolnimi zlorabami, med drugim s pohabljanjem spolnih organov, trgovino z ljudmi, delom otrok, novačenjem otrok kot vojakov, pomanjkanjem dostopa do izobraževanja in zdravstvenega varstva, podhranjenostjo in skrajno revščino; nadalje obsoja tudi porast smrti otrok v oboroženih spopadih in poudarja potrebo po učinkovitem varstvu otrokovih pravic v aktivnih vojnih razmerah; ponovno poziva k sistematičnemu in doslednemu pristopu k spodbujanju in varstvu otrokovih pravic v vseh zunanjih politikah EU;
	26.	poziva k sistematičnemu in doslednemu pristopu k spodbujanju in varstvu otrokovih pravic v vseh zunanjih politikah EU; poziva k bolj usklajenim prizadevanjem za spodbujanje spoštovanja, varstva in uresničevanja otrokovih pravic v kriznih ali izrednih razmerah; obsoja vse manjše spoštovanje otrokovih pravic ter vse pogostejše kršitve in zlorabe teh pravic, kar glede na statistične podatke pogosteje prizadene dekleta in mlade ženske, vključno z nasiljem, tudi nasiljem na podlagi spola, zgodnjimi in prisilnimi porokami, spolnimi zlorabami, med drugim s pohabljanjem spolnih organov, trgovino z ljudmi, delom otrok, novačenjem otrok kot vojakov, pomanjkanjem dostopa do izobraževanja in zdravstvenega varstva, podhranjenostjo in skrajno revščino; nadalje obsoja tudi porast smrti otrok v oboroženih spopadih in poudarja potrebo po učinkovitem varstvu otrokovih pravic v aktivnih vojnih razmerah; ponovno poziva k sistematičnemu in doslednemu pristopu k spodbujanju in varstvu otrokovih pravic v vseh zunanjih politikah EU; opozarja, da ima izobraževanje pomembno vlogo pri razvoju otrok in mladih po svetu; poudarja, da je dostop do celovite in starosti primerne spolne vzgoje človekova pravica in ključno orodje za preprečevanje diskriminacije na podlagi spola, nasilja in izkoriščanja, pa tudi za to, da bi mlade opremili z znanjem, ki jim bo pomagalo pri zaščiti njihovega zdravja in jih opolnomočilo;


</Amend>

<Amend>Predlog spremembe		<NumAm>46</NumAm>
<DocAmend>Predlog resolucije</DocAmend>
<Article>Podnaslov 20</Article>
	

	Predlog resolucije
	Predlog spremembe

	Pravice žensk in enakost spolov
	Pravice žensk, vključno s spolnim in reproduktivnim zdravjem in pravicami, ter enakost spolov


</Amend>

<Amend>Predlog spremembe		<NumAm>47</NumAm>
<DocAmend>Predlog resolucije</DocAmend>
<Article>Odstavek 27 a (novo)</Article>

	27a.	poudarja, da je izobraževanje in obveščanje o spolnem in reproduktivnem zdravju in pravicah eden od glavnih instrumentov za doseganje zavez, danih ob 25. obletnici Mednarodne konference o prebivalstvu in razvoju; poudarja, da lahko izobraževanje in obveščanje o spolnem in reproduktivnem zdravju in pravicah pomembno prispeva k zmanjšanju nasilja na podlagi spola in spolnega nadlegovanja; poudarja, da so celovita in starosti primerna spolna vzgoja ter informacije o spolnosti bistvenega pomena za razvoj znanj in spretnosti otrok in mladih za oblikovanje zdravih, enakopravnih in varnih odnosov, zlasti z obravnavanjem spolnih norm, enakosti spolov, dinamike moči v odnosih, privolitve in spoštovanja meja, ter prispevajo k doseganju enakosti spolov; poziva EU, države članice in njihove mednarodne partnerje, naj si še naprej prizadevajo za zagotovitev dostopa do starosti primernega in celovitega izobraževanja o spolnem in reproduktivnem zdravju in pravicah ter spolne vzgoje ob odpravljanju splonih stereotipov in škodljivih družbenih norm ter naj zagotovijo dostop do celovite oskrbe pri načrtovanju družine, vključno s kontracepcijo, kontracepcijo po spolnem odnosu, nepristranskimi informacijami, predporodno oskrbo, porodno in poporodno oskrbo, storitvami plodnosti, varnim in zakonitim splavom in zdravljenjem ter preventivnim zdravljenjem za vsa vprašanja, povezana s spolnim zdravjem, vključno z virusom HIV, in do informacij za otroke po vsem svetu, pri čemer naj spodbujajo skupno odgovornost pri načrtovanju družine ter podpirajo pravice in dobro počutje žensk;


</Amend>

	27b.	poudarja, da je enako plačilo priznana človekova pravica; opozarja, da je za doseganje enakosti spolov bistveno zagotoviti pravično vrednotenje dela žensk in moških ter odpravo diskriminacije pri plačilu; poziva države članice, naj hitro začnejo izvajati direktivo o preglednosti plačil1a in spodbujajo načelo enakega plačila za enako delo na mednarodni ravni;

______________
1a Direktiva (EU) 2023/970 Evropskega parlamenta in Sveta z dne 10. maja 2023 o krepitvi uporabe načela enakega plačila za enako delo ali delo enake vrednosti za moške in ženske s preglednostjo plačil in mehanizmi za izvrševanje UL L 132, 17.5.2023, str. 21, ELI: http://data.europa.eu/eli/dir/2023/970/oj.

	27c.	na podlagi izjav Združenih narodov odločno obsoja dejstvo, da so ženske in otroci tisti, ki v vseh oboroženih spopadih najbolj trpijo; 

	28.	obsoja spodkopavanje človekovih pravic in varnosti beguncev, prosilcev za azil in nasilno razseljenih oseb; potrjuje njihove neodtujljive človekove pravice in temeljno pravico, da zaprosijo za azil; opozarja na obveznost držav, da jih zaščitijo v skladu z mednarodnim pravom; poziva EU in njene države članice, naj učinkovito spoštujejo te pravice v migracijski in azilni politiki EU in pri sodelovanju s partnerskimi državami v zvezi s tem; poudarja, da bi morala EU okrepiti prizadevanja za priznavanje in razvoj načinov za odpravo temeljnih vzrokov nedovoljenih migracij in prisilnega razseljevanja, s čimer bi okrepila odpornost izvornih skupnosti migrantov in jim pomagala, da bi svojim članom omogočile dostojno življenje v matični državi; poziva EU in njene države članice, naj še naprej zagotavljajo in po možnosti okrepijo podporo državam, ki gostijo večino beguncev, in tranzitnim državam; znova poudarja, da je tesno sodelovanje z državami nečlanicami EU ključno, če želimo preprečiti tihotapljenje migrantov; v zvezi s tem poudarja, da so razširjanje informacij in kampanje ozaveščanja o tveganjih tihotapljenja bistvenega pomena; poziva, naj se pri humanitarnih operacijah, ki jih financira EU, upoštevajo posebne potrebe in ranljivost otrok ter zagotovi njihova zaščita v obdobju, ko so razseljeni; poudarja pomen razvoja učinkovitega okvira varnih in zakonitih poti v EU in v zvezi s tem pozdravlja sporočilo Komisije o privabljanju znanj, spretnosti in talentov v EU10, vključno z vzpostavitvijo partnerstev za privabljanje talentov s partnerskimi državami;
	28.	obsoja spodkopavanje človekovih pravic in varnosti beguncev, prosilcev za azil in nasilno razseljenih oseb; potrjuje njihove neodtujljive človekove pravice in temeljno pravico, da zaprosijo za azil; opozarja na obveznost držav, da jih zaščitijo v skladu z mednarodnim pravom; poziva EU in njene države članice, naj učinkovito spoštujejo te pravice v migracijski in azilni politiki EU in pri sodelovanju s partnerskimi državami v zvezi s tem; poudarja, da bi morala EU okrepiti prizadevanja za priznavanje in razvoj načinov za odpravo temeljnih vzrokov nedovoljenih migracij in prisilnega razseljevanja, s čimer bi okrepila odpornost izvornih skupnosti migrantov in jim pomagala, da bi svojim članom omogočile dostojno življenje v matični državi; poziva EU in njene države članice, naj še naprej zagotavljajo in po možnosti okrepijo podporo državam, ki gostijo večino beguncev, in tranzitnim državam; znova poudarja, da je tesno sodelovanje z državami nečlanicami EU ključno, če želimo preprečiti tihotapljenje migrantov; v zvezi s tem poudarja, da so razširjanje informacij in kampanje ozaveščanja o tveganjih tihotapljenja bistvenega pomena; poziva, naj se pri humanitarnih operacijah, ki jih financira EU, upoštevajo posebne potrebe in ranljivost otrok in žensk ter zagotovi njihova zaščita v obdobju, ko so razseljeni; poudarja pomen razvoja učinkovitega okvira varnih in zakonitih poti v EU in v zvezi s tem pozdravlja sporočilo Komisije o privabljanju znanj, spretnosti in talentov v EU10, vključno z vzpostavitvijo partnerstev za privabljanje talentov s partnerskimi državami;

	_________________
	_________________

	10 Sporočilo Komisije z dne 27. aprila 2022 o privabljanju znanj, spretnosti in talentov v EU (COM(2022)0657).
	10 Sporočilo Komisije z dne 27. aprila 2022 o privabljanju znanj, spretnosti in talentov v EU (COM(2022)0657).

	29.	obžaluje kršitve človekovih pravic, vštevši diskriminacijo, preganjanje, nasilje in uboje, s katerimi se po vsem svetu spoprijemajo lezbijke, geji, biseksualne, transspolne, nebinarne, interspolne in kvir osebe (LGBTIQ+); je izredno zaskrbljen zaradi širjenja sovraštva in diskurza ter zakonodaje, ki so uperjeni proti osebam LGBTIQ+ in zagovornikom človekovih pravic; ponovno poziva k celovitemu izvajanju strategije za enakost oseb LGBTIQ za obdobje 2020–2025 kot orodja EU za izboljšanje položaja oseb LGBTIQ+ po svetu;
	29.	obžaluje trenutne kršitve človekovih pravic, vštevši diskriminacijo, preganjanje, nasilje in uboje, s katerimi se po vsem svetu spoprijemajo lezbijke, geji, biseksualne, transspolne, nebinarne, interspolne in kvir osebe (LGBTIQ+); je izredno zaskrbljen zaradi vse večjega sovraštva in diskurza ter zakonodaje, ki so uperjeni proti osebam LGBTIQ+ in zagovornikom človekovih pravic ter omejujejo uživanje njihovih temeljnih pravic in svoboščin, tako v EU kot zunaj nje, zlasti zaradi nazadovanja v nekaterih državah članicah, kot je Madžarska, kjer zakoni proti osebam LGBTIQ+, kot je zakon LXXIX iz leta 2021, spodkopavajo pravice in varnost oseb LGBTIQ+; ponovno poziva k celovitemu izvajanju strategije za enakost oseb LGBTIQ za obdobje 2020–2025 kot orodja EU za izboljšanje položaja oseb LGBTIQ+ po svetu; obsoja vse oblike nasilja, diskriminacije, stigmatizacije, pregona, kaznivih dejanj iz sovraštva, sovražnega govora, terapij za spreobrnitev spolne usmerjenosti, pohabljanja spolnih organov interseksualcev in spolnega nasilja nad osebami LGBTIQ+ v EU in po svetu; poziva EU in njene države članice, naj obsodijo te krivice in se zavežejo zaščiti pravic, dostojanstva in varnosti oseb LGBTIQ+; v zvezi s tem obsoja prakse spreobračanja oseb LGBTQ+, katerih namen je sprememba, zanikanje ali potlačitev spolne usmerjenosti, spolne identitete in/ali spolnega izraza žrtev; poziva k izvajanju politike, ki bi na ravni EU zakonito prepovedana tovrstne prakse; poudarja vse večjo zaskrbljenost in strahove v skupnostih LGBTIQ+ in poziva EU, naj zavzame odločno stališče proti vsem zakonodajnim ali družbenim ukrepom, ki bi ogrožali osebe LGBTIQ+;

	29a.	glede na povečanje restriktivne zakonodaje o pravicah oseb LGTBIQ+ v EU in zunaj nje zahteva, naj se zagotovijo varne poti za nudenje azila osebam LGTBIQ+, ki so preganjane, diskriminirane ali ogrožene v državah izvora;

	30.	je zaskrbljen zaradi izzivov, ki invalidom preprečujejo polno uveljavljanje pravic; ponovno poziva EU, naj partnerskim državam pomaga pri oblikovanju politik, s katerimi bi podprli oskrbovalce invalidov; poziva EU, naj v svoji zunanji politiki uporablja strategijo za pravice invalidov za obdobje 2021–2030 kot orodje za izboljšanje položaja invalidov, zlasti zadevajoč revščino in diskriminacijo, pa tudi težave z dostopom do izobraževanja, zdravstvenega varstva in zaposlitve ter z udeležbo v političnem življenju;
	30.	je zaskrbljen zaradi izzivov, ki invalidom preprečujejo polno uveljavljanje pravic; ponovno poziva EU, naj partnerskim državam pomaga pri oblikovanju politik, s katerimi bi podprli oskrbovalce invalidov; poudarja posebne potrebe invalidnih deklic in drugih invalidnih otrok po svetu, pri čemer se opira na nedavne zakonodajne pobude, kot je evropska kartica ugodnosti za invalide za državljane EU in prebivalce tretjih držav; poziva EU, naj v svoji zunanji politiki uporablja strategijo za pravice invalidov za obdobje 2021–2030 kot orodje za izboljšanje položaja invalidov, zlasti zadevajoč revščino in diskriminacijo, pa tudi težave z dostopom do izobraževanja, zdravstvenega varstva in zaposlitve ter z udeležbo v političnem življenju, saj lahko te težave v primeru invalidk vodijo v ekstremne primere večplastne diskriminacije;

	31.	ponovno poziva EU in njene države članice, naj ustvarijo nove možnosti za krepitev pravic starejših ter pri tem upoštevajo številne izzive, s katerimi se ti spoprijemajo, kot so diskriminacija na podlagi starosti, revščina, nasilje in pomanjkanje socialne zaščite, zdravstvenega varstva in drugih osnovnih storitev, pa tudi ovire za zaposlitev; poudarja delo odprte delovne skupine OZN za staranje v zvezi s pravno zavezujočim instrumentom za okrepitev varstva človekovih pravic starejših ter poziva EU in njene države članice, naj razmislijo o dejavni podpori temu delu;
	31.	ponovno poziva EU in njene države članice, naj ustvarijo nove možnosti in programe za krepitev pravic starejših ter pri tem upoštevajo številne izzive, s katerimi se ti spoprijemajo, kot so diskriminacija na podlagi starosti, revščina, nasilje in pomanjkanje socialne zaščite, omejen dostop do brezplačnega zdravstvenega varstva in drugih osnovnih storitev, zlasti na podeželju in na odročnih in prikrajšanih območjih, pa tudi ovire za zaposlitev, kar vodi v izgubo bogastva izkušenj, ki lahko koristi mladim na začetku njihove poklicne poti; poudarja delo odprte delovne skupine OZN za staranje v zvezi s pravno zavezujočim instrumentom za okrepitev varstva človekovih pravic starejših ter poziva EU in njene države članice, naj razmislijo o dejavni podpori temu delu ter o dejanski izvedbi v zakonodaji in v resničnem življenju;

	32.	ponovno poudarja, da obsoja vse oblike rasizma, nestrpnosti, ksenofobije in diskriminacije na podlagi rase, etnične pripadnosti, narodnosti, družbenega razreda, invalidnosti, kaste, vere, prepričanja, starosti, spolne usmerjenosti ali spolne identitete; obsoja vse večjo mednarodno grožnjo, ki jo pomeni sovražni govor, tudi na spletu; poudarja, da sta izobraževanje in dialog bistvena za spodbujanje strpnosti, razumevanja in raznolikosti; poziva EU in njene države članice, naj prevzamejo vodilno vlogo pri svetovnem boju proti vsem oblikam ekstremizma, in pozdravlja sprejetje strategije EU v ta namen;
	32.	ponovno poudarja, da obsoja vse oblike rasizma, nestrpnosti, ksenofobije in diskriminacije na podlagi spola, rase, barve kože, etnične pripadnosti, narodnosti, družbenega razreda, izvora, genetskih lastnosti jezika, invalidnosti, vere, prepričanja, pripadnosti manjšini, lastnine, rojstva, starosti, spolne usmerjenosti ali spolne identitete; poudarja, da diskriminacija na kateri koli podlagi vodi v kršitve pravic na vseh področjih življenja, vključno z dostopom do izobraževanja, zdravstvenega varstva ter zlasti spolnega in reproduktivnega zdravstvenega varstva, dela in dostopa do pravnega varstva; ponovno poziva države članice, naj sprejmejo in izvajajo strategije, politike in programe za spodbujanje spolnega in reproduktivnega zdravja in pravic marginaliziranih skupin žensk ter za odpravo finančnih, pravnih, praktičnih in socialnih ovir, s katerimi se soočajo; poudarja, da so ženske in deklice, ki se soočajo s presečnimi oblikami diskriminacije, še posebej ranljive; obsoja vse večjo mednarodno grožnjo, ki jo pomeni sovražni govor, tudi na spletu; poudarja, da sta izobraževanje in dialog bistvena za spodbujanje strpnosti, razumevanja in raznolikosti; poziva EU in njene države članice, naj prevzamejo vodilno vlogo pri svetovnem boju proti vsem oblikam ekstremizma, in pozdravlja sprejetje strategije EU v ta namen;

	33.	ponovno poudarja svoje načelno nasprotovanje smrtni kazni, ki ni združljiva s pravico do življenja, ter krutim, nečloveškim in poniževalnim kaznim, ki so nepopravljive; poudarja, da si mora EU neomajno prizadevati za splošno odpravo smrtne kazni kot glavni cilj svoje zunanje politike na področju človekovih pravic; ugotavlja, da so nekatere države, ki niso članice EU, sicer sprejele ukrepe v smeri odprave smrtne kazni, vendar v zvezi s tem še vedno ostajajo veliki izzivi; obžaluje, da je število izvršenih smrtnih kazni v drugih državah, ki niso članice EU, doseglo najvišjo raven v zadnjih petih letih; ponovno poziva vse države, naj v celoti odpravijo smrtno kazen ali uvedejo takojšen moratorij zanjo kot prvi korak k njeni odpravi;
	33.	ponovno poudarja svoje načelno nasprotovanje smrtni kazni, ki ni združljiva s pravico do življenja, ter krutim, nečloveškim in poniževalnim kaznim, ki so nepopravljive; poudarja, da si mora EU neomajno prizadevati za splošno odpravo smrtne kazni kot glavni cilj svoje zunanje politike na področju človekovih pravic; ugotavlja, da so nekatere države, ki niso članice EU, sicer sprejele ukrepe v smeri odprave smrtne kazni, vendar v zvezi s tem še vedno ostajajo veliki izzivi; poudarja, da so cilji kazenskega pravosodja še vedno ponovna vključitev storilcev kaznivih dejanj v družbo, odškodnina žrtvam za izgubo ali škodo in preprečevanje ponovitve kaznivih dejanj; obžaluje, da je število izvršenih smrtnih kazni v drugih državah, ki niso članice EU, doseglo najvišjo raven v zadnjih petih letih; ponovno poziva vse države, naj v celoti odpravijo smrtno kazen ali uvedejo takojšen moratorij zanjo kot prvi korak k njeni odpravi;

	34.	ponovno poudarja, da je zaskrbljen zaradi kršitev svobode misli, vesti, vere in prepričanja; obžaluje instrumentalizacijo verske ali svetovnonazorske identitete za politične namene ter izključevanje oseb, ki so članice verskih in svetovnonazorskih manjšin in verskih skupnosti v določenih državah, ki niso članice EU; priporoča, naj se posebnemu odposlancu za spodbujanje in varstvo svobode vere ali prepričanja zunaj EU dodeli več sredstev, da bo lahko brez težav opravljal svoj mandat; poudarja, da mora posebni odposlanec še naprej tesno sodelovati s posebnim predstavnikom EU za človekove pravice in delovno skupino Sveta za človekove pravice in ju dopolnjevati; poziva EU in njene države članice, naj okrepijo prizadevanja za zaščito pravice do svobode misli, vesti, vere ali prepričanja, ta vprašanja izpostavijo na forumih OZN za človekove pravice ter še naprej sodelujejo z ustreznimi mehanizmi in odbori OZN;
	34.	ponovno poudarja, da je zaskrbljen zaradi kršitev svobode misli, vesti, vere in prepričanja; obžaluje instrumentalizacijo verske ali svetovnonazorske identitete za politične namene ter izključevanje oseb, ki so članice verskih in svetovnonazorskih manjšin in verskih skupnosti v določenih državah, ki niso članice EU; z zaskrbljenostjo ugotavlja, da lahko zloraba verskih prepričanj privede do nasilja in diskriminacije na podlagi spola, kar nesorazmerno vpliva na ženske in deklice prek praks, kot so prisilne poroke, pohabljanje ženskih spolnih organov, omejevanje izobraževanja in omejevanje osebnih svoboščin; priporoča, naj se posebnemu odposlancu za spodbujanje in varstvo svobode vere ali prepričanja zunaj EU dodeli več sredstev, da bo lahko brez težav opravljal svoj mandat; poudarja, da mora posebni odposlanec še naprej tesno sodelovati s posebnim predstavnikom EU za človekove pravice in delovno skupino Sveta za človekove pravice in ju dopolnjevati; poziva EU in njene države članice, naj okrepijo prizadevanja za zaščito pravice do svobode misli, vesti, vere ali prepričanja, ta vprašanja izpostavijo na forumih OZN za človekove pravice ter še naprej sodelujejo z ustreznimi mehanizmi in odbori OZN;

	35.	poudarja ključni pomen svobode izražanja in dostopa do zaupanja vrednih informacij za ohranjanje demokracije in uspevajočega državljanskega prostora; je močno zaskrbljen zaradi vse večjih omejitev svobode izražanja v številnih državah po svetu, zlasti za novinarje, prek cenzure, prisiljene samocenzure in zlorabe protiterorističnih ali protikorupcijskih zakonov za utišanje novinarjev in organizacij civilne družbe; poleg tega je zaskrbljen zaradi fizične varnosti novinarjev in medijskih delavcev, ki so postali tarče napadov na konfliktnih območjih;
	35.	poudarja ključni pomen svobode izražanja in neomejenega dostopa do zaupanja vrednih neodvisnih informacij za ohranjanje demokracije ter uspešnega in svobodnega državljanskega prostora brez manipulacij in omejitev; je močno zaskrbljen zaradi vse večjih omejitev svobode izražanja in svobode združevanja v številnih državah po svetu, zlasti za novinarje, prek cenzure, prisiljene samocenzure in zlorabe protiterorističnih ali protikorupcijskih zakonov za utišanje novinarjev, organizacij civilne družbe, opozicijskih politikov in v najslabših primerih odvetnikov; poleg tega je zaskrbljen zaradi fizične varnosti opozicijskih politikov, političnih oporečnikov, odvetnikov, novinarjev in medijskih delavcev, ki so postali tarče napadov na konfliktnih območjih;


</Amend>
<Amend>Predlog spremembe		<NumAm>59</NumAm>
<DocAmend>Predlog resolucije</DocAmend>
<Article>Odstavek 39</Article>
	

	Predlog resolucije
	Predlog spremembe

	39.	obžaluje, da se v avtoritarnih in neliberalnih režimih pravica do udeležbe na svobodnih in poštenih volitvah ne spoštuje; poudarja, da ti režimi izvajajo lažne volitve, da bi utrdili svojo moč, saj v njih ni dejanskega političnega tekmovanja in pluralizma;
	39.	obžaluje, da se v avtoritarnih in neliberalnih režimih pravica do udeležbe na svobodnih in poštenih volitvah ne spoštuje; poudarja, da ti režimi izvajajo lažne volitve, da bi utrdili svojo moč, saj v njih ni dejanskega političnega tekmovanja in pluralizma; poudarja pomen spodbujanja ženskega političnega vodstva, udeležbe pri krepitvi demokratičnih procesov in zagotavljanju raznolike zastopanosti;


</Amend>
<Amend>Predlog spremembe		<NumAm>60</NumAm>
<DocAmend>Predlog resolucije</DocAmend>
<Article>Odstavek 41</Article>
	

	Predlog resolucije
	Predlog spremembe

	41.	poudarja, da so mikro, mala in srednja podjetja v številnih regijah sveta pogosto gonilna sila lokalnega gospodarstva; poudarja, da mikro-, mala in srednja podjetja predstavljajo 90 % vseh podjetij, od 60 do 70 % delovnih mest in 50 % bruto domačega proizvoda po vsem svetu; poudarja pomen mikro, malih in srednjih podjetij pri njihovem prispevku k Agendi 2030 in doseganju ciljev trajnostnega razvoja, zlasti tistih o izkoreninjenju revščine in dostojnem delu za vse;
	41.	poudarja, da so mikro, mala in srednja podjetja v številnih regijah sveta pogosto gonilna sila lokalnega gospodarstva; poudarja, da mikro-, mala in srednja podjetja predstavljajo 90 % vseh podjetij, od 60 do 70 % delovnih mest in 50 % bruto domačega proizvoda po vsem svetu; ugotavlja, da se lahko mikro, mala in srednja podjetja, ki jih vodijo ženske, soočajo z edinstvenimi izzivi pri dostopu do virov in priložnosti, deloma zaradi sistemske diskriminacije na podlagi spola; poudarja, da je treba s podporo spodbuditi njihovo rast in vključenost, da bi ohranila konkurenčnost na svetovnem trgu in imela dostop do posojil in kreditov, poslovnih angelov ali tveganega kapitala, kar bi bilo treba spodbujati s programi in skladi EU ter prek Evropske investicijske banke za dostop do mikrofinanciranja; poudarja, da morajo EU in njene države članice odstraniti ovire za ženske pri ustanavljanju in lastništvu podjetij, da bi premostili razlike med spoloma v podjetništvu; poudarja pomen mikro, malih in srednjih podjetij pri njihovem prispevku k Agendi 2030 in doseganju ciljev trajnostnega razvoja, zlasti tistih o izkoreninjenju revščine in dostojnem delu za vse;


</Amend>
<Amend>Predlog spremembe		<NumAm>61</NumAm>
<DocAmend>Predlog resolucije</DocAmend>
<Article>Odstavek 42</Article>
	

	Predlog resolucije
	Predlog spremembe

	42.	je zaskrbljen zaradi grožnje, ki jo umetna inteligenca lahko pomeni za demokracijo in človekove pravice, zlasti če ni ustrezno regulirana; pozdravlja sklepe Sveta o digitalni diplomaciji z dne 26. junija 2023 za okrepitev pomena in vodilne vloge EU pri svetovnem digitalnem upravljanju, zlasti njenega položaja kot oblikovalke globalnih digitalnih pravil; v zvezi s tem pozdravlja sprejetje akta EU o umetni inteligenci, katerega cilj je harmonizirati pravila o umetni inteligenci za varstvo človekovih pravic in prednosti, ki jih lahko umetna inteligenca doprinese k blaginji ljudi; z zaskrbljenostjo ugotavlja, da „industrija lažnih vsebin“ negativno vpliva na pravico do obveščenosti in svobodo tiska, vključno s hitrim razvojem umetne inteligence in posledično krepitvijo vloge industrije dezinformacij12;
	42.	je zaskrbljen zaradi grožnje, ki jo umetna inteligenca lahko pomeni za demokracijo in človekove pravice, hkrati pa priznava prednostne umetne inteligence in novih tehnologij; ponovno poudarja, da je treba večjo politično pozornost nameniti korenitim spremembam, ki izhajajo iz sistemov umetne inteligence in lahko med drugim spodbujajo enakost spolov in opolnomočenje vseh žensk in deklic; opozarja na tveganje ustvarjanja ali ohranjanja neenakosti in pristranskosti med spoloma v naših družbah z umetno inteligenco ter na tveganje spodbujanja kibernetskega in fizičnega nasilja nad ženskami, če ne bodo sprejeti ustrezni ukrepi; pozdravlja sprejetje akta EU o umetni inteligenci z vgrajeno visoko stopnjo varstva temeljnih pravic in enakosti spolov, katerega cilj je uskladiti pravila o umetni inteligenci za zaščito človekovih pravic, in prednosti, ki jih lahko umetna inteligenca prinese za blaginjo ljudi; pozdravlja sprejetje prve Okvirne konvencije Sveta Evrope o umetni inteligenci in človekovih pravicah, demokraciji in pravni državi; poudarja pomen izobraževanja na področju naravoslovja, tehnologije, inženirstva in matematike pri opremljanju žensk in deklic z znanji in spretnostmi, usmerjenimi v prihodnost, ki omogočajo dostop do zaposlitve in odpravljajo spolne stereotipe, na katerih tradicionalno prevladujejo moški; poziva EU, države članice in mednarodne partnerje, naj okrepijo svetovna prizadevanja za spodbujanje učenja na področju naravoslovja, tehnologije, inženirstva in matematike že v zgodnjem otroštvu, da deklice in ženske ne bi bile v nepravičnem slabšem položaju, kadar pozneje iščejo zaposlitev v znanstvenem in tehničnem sektorju, kar bi povečalo dostop deklic in žensk do izobraževanja in poklicnih poti na področju naravoslovja, tehnologije, inženirstva in matematike ter informacijske in komunikacijske tehnologije; poudarja, da mora biti enakost spolov prednostna naloga v procesu zasnove in izgradnje sistemov umetne inteligence; pozdravlja sklepe Sveta o digitalni diplomaciji z dne 26. junija 2023 za okrepitev pomena in vodilne vloge EU pri svetovnem digitalnem upravljanju, zlasti njenega položaja kot oblikovalke globalnih digitalnih pravil; v zvezi s tem pozdravlja sprejetje akta EU o umetni inteligenci, katerega cilj je harmonizirati pravila o umetni inteligenci za varstvo človekovih pravic in prednosti, ki jih lahko umetna inteligenca doprinese k blaginji ljudi; z zaskrbljenostjo ugotavlja, da „industrija lažnih vsebin“ negativno vpliva na pravico do obveščenosti in svobodo tiska, vključno s hitrim razvojem umetne inteligence in posledično krepitvijo vloge industrije dezinformacij1a;

	_________________
	_________________

	
	1a Novinarji brez meja, „Svetovni indeks svobode tiska za leto 2023 – novinarstvo, ki ga ogroža industrija lažnih vsebin“, https://rsf.org/en/2023-world-press-freedom-index-journalism-threatened-fake-content-industry.

	12 Novinarji brez meja, „Svetovni indeks svobode tiska za leto 2023 – novinarstvo, ki ga ogroža industrija lažnih vsebin“, https://rsf.org/en/2023-world-press-freedom-index-journalism-threatened-fake-content-industry.
	


</Amend>
<Amend>Predlog spremembe		<NumAm>62</NumAm>
<DocAmend>Predlog resolucije</DocAmend>
<Article>Odstavek 42 a (novo)</Article>
	

	Predlog resolucije
	Predlog spremembe

	
	42a.	pozdravlja sprejetje prve Okvirne konvencije Sveta Evrope o umetni inteligenci, človekovih pravicah, demokraciji in pravni državi, sprejete maja 2024, katere cilj je zagotoviti, da so dejavnosti v življenjskem ciklu sistemov UI v celoti skladne s človekovimi pravicami, demokracijo in pravno državo; ponovno poudarja, da je treba večjo zakonodajno pozornost nameniti korenitim spremembam, ki izhajajo iz dejavnosti v življenjskem ciklu sistemov umetne inteligence in lahko spodbujajo blaginjo ljudi, individualno in socialno blaginjo, trajnostni razvoj, enakost spolov ter opolnomočenje vseh žensk in deklic, hkrati pa predstavljajo tveganje ustvarjanja ali poglabljanja neenakosti ter spodbujanja kibernetskega in fizičnega nasilja, vključno z nasiljem, ki ga doživljajo ženske in posamezniki v ranljivem položaju;


</Amend>
<Amend>Predlog spremembe		<NumAm>63</NumAm>
<DocAmend>Predlog resolucije</DocAmend>
<Article>Odstavek 42 b (novo)</Article>
	

	Predlog resolucije
	Predlog spremembe

	
	42b.	ponovno poudarja, da je treba vzpostaviti pravni okvir, ki se bo uporabljal na svetovni ravni in bo določal splošna načela in skupna pravila za upravljanje dejavnosti v celotnem življenjskem ciklu sistemov umetne inteligence, učinkovito ohranjal skupne vrednote in izkoriščal koristi umetne inteligence za spodbujanje teh vrednot na način, ki bo spodbujal odgovorne inovacije; spodbuja EU, naj se zavzema za takšne zakonodajne inovacije, zato poziva Komisijo, naj se bolj osredotoči na tveganja in priložnosti, ki jih predstavljajo sistemi strojnega učenja na področju človekovih pravic in demokracije ter enakih možnosti in preprečevanja nasilja nad ženskami;


</Amend>
<Amend>Predlog spremembe		<NumAm>64</NumAm>
<DocAmend>Predlog resolucije</DocAmend>
<Article>Odstavek 43</Article>
	

	Predlog resolucije
	Predlog spremembe

	43.	poudarja, da bi moral biti internet prostor, kjer prevladuje svoboda izražanja; vseeno meni, da je treba spoštovati pravice posameznikov; meni, da bi bilo po potrebi to, kar se šteje za nezakonito zunaj spleta, šteti za nezakonito na spletu; je zaskrbljen zaradi vse pogostejšega onemogočanja dostopa do interneta; opozarja, da onemogočanje dostopa do interneta pogosto uporabljajo tudi avtoritarni režimi, da bi utišali politične disidente in omejili politično svobodo; nujno poziva EU, naj se bori proti temu zaskrbljujočemu pojavu;
	43.	poudarja, da je treba spoštovati pravice vseh posameznikov; vendar meni, da bi moral biti internet prostor, kjer prevladuje svoboda izražanja; opozarja, na nesorazmerno nadlegovanje in (spolne) zlorabe, s katerimi se soočajo ženske in deklice na spletu; meni, da bi bilo, kar se šteje za nezakonito zunaj spleta, kjer je to ustrezno, šteti za nezakonito na spletu; obžaluje vsakršno uporabo globokih ponaredkov, ki jih ustvarja umetna inteligenca, in druge vrste zlorabe žensk in deklic, ki temeljijo na slikovnem gradivu in ki imajo lahko uničujoče posledice za telesno in duševno zdravje žensk; poziva EU, naj uvede zaščitne ukrepe za odkrivanje in preprečevanje škodljivih globokih ponaredkov ter obravnava digitalne grožnje, povezane s spolom, v okviru predpisov o umetni inteligenci; je zaskrbljen zaradi vse pogostejšega onemogočanja dostopa do interneta; opozarja, da onemogočanje dostopa do interneta pogosto uporabljajo tudi avtoritarni režimi, da bi utišali politične disidente in omejili politično svobodo; nujno poziva EU, naj se bori proti temu zaskrbljujočemu pojavu;


</Amend>

